Babelscape/SREDFM huggingface dataset:
Monster Energy

Το Monster Energy είναι ενεργειακό ποτό που εισήχθη από την Hansen Natural Company (τώρα Monster Beverage Corporation (MNST)) τον Απρίλιο του 2002. Η εταιρεία είναι επίσης γνωστή για την υποστήριξη πολλών ακραίων αθλητικών εκδηλώσεων όπως των Bellator MMA, Ultimate Fighting Championship, Moto GP, BMX, Motocross, Speedway, σκέιτμπορντινγκ και χιονοσανίδα, καθώς και ηλεκτρονικά αθλήματα. Σε συνεργασία με την Outbreak Presents, η Monster Energy προωθεί πολλά μουσικά συγκροτήματα σε όλο τον κόσμο, όπως τους Fetty Wap, Ίγκι Αζάλια, 21 Savage, Asking Alexandria, The Alive, Maximum the Hormone, Korn, και Five Finger Death Punch. Η Monster χορηγεί τις περιοδείες Monster Energy NASCAR Cup Series, FIA World Rallycross Championship και Professional Bull Riders, καθώς και τη χορηγία της τσάντας του επαγγελματία παίκτη του γκολφ Τάιγκερ Γουντς.

Τα ενεργειακά ποτά έχουν συνδεθεί με τους κινδύνους για την υγεία, όπως η απόκρυψη των επιπτώσεων της τοξικότητας όταν καταναλώνονται με αλκοόλ και ότι η υπερβολική ή επαναλαμβανόμενη κατανάλωση μπορεί να οδηγήσει σε καρδιακές και ψυχιατρικές παθήσεις. Ωστόσο, η Ευρωπαϊκή Αρχή για την Ασφάλεια των Τροφίµων (EFSA) κατέληξε στο συμπέρασμα ότι η επαρκής κατανάλωση του Monster και άλλων δημοφιλών ενεργειακών ποτών είναι ασφαλής και ότι η ποσότητα καφεΐνης στα τυποποιημένα δοχεία Monster είναι απίθανο να αλληλεπιδράσει αρνητικά με άλλα τυπικά συστατικά ενεργειακών ποτών ή με αλκοόλ. Τα ενεργειακά ποτά έχουν τα αποτελέσματα που δίνει η καφεΐνη και η ζάχαρη, αλλά δεν υπάρχουν ξεκάθαρες ενδείξεις ότι η μεγάλη ποικιλία άλλων συστατικών έχει κάποια επίδραση.

Τα προϊόντα Monster στην Ελλάδα περιλαμβάνουν: Monster Energy, Absolutely Zero, Ultra, Ultra Red, Ultra Sunrise, Ripper, The Doctor και Lewis Hamilton 44.
Δημήτριος Κουντουριώτης

Ο Δημήτριος Κουντουριώτης (; - 13 Μαρτίου 1858) ήταν Έλληνας πολιτικός.
Opel Signum

Το Opel Signum ήταν ένα μεσαίο οικογενειακό αυτοκίνητο της κατηγορίας D, που κατασκευάστηκε από τη γερμανική αυτοκινητοβιομηχανία Opel, από τον Φεβρουάριο του 2003 έως τον Ιούλιο του 2008, αν και οι πρώτες φωτογραφίες του δόθηκαν στη δημοσιότητα ήδη από τον Αύγουστο του 2002. Επίσημα λανσαρίστηκε από την Opel ως αντικαταστάτης του λίγο μεγαλύτερου Opel Omega, που αποσύρθηκε από την παραγωγή τον Ιούνιο του 2003.
Τζιοβάνι Σομμαρίπα

Ο Τζιοβάνι Σομμαρίπα (πέθανε το 1468) ήταν μέλος από την Οικογένεια Σομμαρίπα και Άρχοντας της Άνδρου (1466 - 1468). Ο Τζιοβάνι ήταν μεγαλύτερος γιος και διάδοχος του Άρχοντα της Άνδρου Ντομένικο Σομμαρίπα και της συζύγου του Ανδριάνας Κρίσπου κόρης του 12ου Δούκα του Αρχιπελάγους Ιωάννη Β΄ Κρίσπου και της Βενετής πατρικίας Φραντσέσκας Μοροζίνι. Ύστερα από δυο χρόνια διοίκησης του νησιού από τον Τζιοβάνι η Άνδρος δέχτηκε Οθωμανική επιδρομή, ο ίδιος έπεσε σε μάχη (1468). Τον διαδέχθηκε ο δεύτερος αδελφός του Κρουσίνο Β΄ Σομμαρίπα.
Ουώρεν Χάρντινγκ

Ο Ουώρεν Χάρντινγκ (, 18 Ιουνίου 1924 - 27 Φεβρουαρίου 2002) ήταν ένας από τους πιο επιτυχημένους Αμερικανούς αναρριχητές βράχων της δεκαετίας του 1950 και της δεκαετίας του '70. Ήταν ο ηγέτης της πρώτης ομάδας που ανέβηκε στο Ελ Καπιτάν, το 1958. Εκεί ανέβηκαν στη κορυφή 880 μέτρων του βράχου, ο οποίος είναι από τους μεγαλύτερους μονόλιθους γρανίτη στον κόσμο. Ο Χάρντιγκ αναρριχήθηκε σε πολλές άλλες πρώτες αναχωρήσεις στο Γιοσέμιτι (28 περίπου) και επίσης έκανε τις πρώτες αληθινές αναβαθμίσεις στη Σιέρρα Νεβάδα της Καλιφόρνιας.
Φίλιπ Ίνγεμπριγκτσεν

Ο Φίλιπ Ίνγεμπριγκτσεν (γενν. 20 Απριλίου 1993) είναι Νορβηγός δρομέας μεσαίων αποστάσεων που εξειδικεύεται στα 1500 μέτρα.
Φρούριο του Λίβνο

Το Φρούριο του Λίβνο είναι φρούριο στη Βοσνία και Ερζεγοβίνη, εντός του εδάφους της πόλεως του Λίβνο και εντός του Δήμου του Λίβνο. Είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης.
Spinmaster

Το Spinmaster, γνωστό στην Ιαπωνία ως Miracle Adventure (ιαπωνικά: ミラクルアドベンチャー), είναι arcade παιχνίδι δράσης που αναπτύχθηκε και κυκλοφόρησε από την Data East για πρώτη φορά στη Βόρεια Αμερική τον Δεκέμβριο του 1993 και στην Ευρώπη, και στην Ιαπωνία στις 18 Φεβρουαρίου του 1994. Είναι το πρώτο παιχνίδι της Data East που αναπτύχθηκε και κυκλοφόρησε για το σύστημα Neo-Geo MVS της SNK. 

Οι πρωταγωνιστές είναι σχεδόν ολόιδιοι εμφανισιακά με αυτούς του παιχνιδιού "Dashin' Desperadoes" της ίδιας εταιρείας. Επίσης, το gameplay, το καλλιτεχνικό στυλ, το animation κάποιων χαρακτήρων και ο σχεδιασμός των όπλων του Spinmaster είναι εμπνευσμένα από το παιχνίδι "Joe & Mac", πάλι της Data East.

Μετά τη διάλυση της Data East λόγω χρεοκοπίας το 2003, η εταιρεία G-Mode αγόρασε τα πνευματικά δικαιώματα της εκδοχής για το Neo-Geo.

Το παιχνίδι επανακυκλοφόρησε για το Virtual Console στις 3 Αυγούστου του 2010 στην Ιαπωνία, στην PAL περιοχή στις 12 Νοεμβρίου του 2010 και στη Βόρεια Αμερική στις 22 Νοεμβρίου του ίδιου έτους.
Φωνή Ελευθερίας, Ελενίτα Βάργκας

Η Φωνή Ελευθερίας, Ελενίτα Βάργκας (πρωτότυπος τίτλος: La ronca de oro")" είναι Κολομβιανή τηλεοπτική σειρά της CMO Producciones για την Caracol Televisión. Βασίζεται στην ζωή της κολομβιανής τραγουδίστριας Ελενίτα Βάργκας. 

Οι Άνα Μαρία Εστουπινιάν και Μαχίδα Ισσά είναι πρωταγωνιστές. Οι Ντιέγο Καδαβίδ, Γκρίισι Ρεντόν και Μαρσέλα Μπενχουμέα είναι συμπρωταγωνιστές, ενώ οι Λάουρα Γκαρσία, Λεονάρντο Ακόστα παίζουν τους ρόλους των ανταγωνιστών. 

Στην ελληνική τηλεόραση η σειρά προβλήθηκε το 2018 από την ΕΡΤ3.
Φραγκισκανικό Μοναστήρι της Γκόριτσα

Το Φραγκισκανικό Μοναστήρι της Γκόριτσα είναι μοναστήρι των Φραγκισκανών πλησίον του Λίβνο, στη Βοσνία και Ερζεγοβίνη. Ιδρύθηκε, πιθανότατα, κατά την διάρκεια του 14ου αιώνα, ενώ η εκκλησία του, η οποία είναι αφιερωμένοι στους Αγίους Πέτρο και Παύλο, χρονολογείται από το 1854. Είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης.
ΚηποΦατσούλες

Οι ΚηποΦατσούλες (αγγλικά: VeggieTales) είναι σειρά κινουμένων σχεδίων για παιδιά που δημιουργήθηκε από τη Big Idea Productions με ανθρωπόμορφα λαχανικά σε ιστορίες που μεταφέρουν ηθικά θέματα που βασίζονται στον Χριστιανισμό.

Στην Ελλάδα, η σειρά διανεμήθηκε από την Προοπτική Α.Ε.
Ντομένικο Σομμαρίπα

O Ντομένικο Σομμαρίπα (1430 - 1466) μέλος πλάγιου κλάδου από την Οικογένεια Σομμαρίπα και Άρχοντας της Άνδρου (1462 - 1466) ήταν μικρότερος γιος του Κρουσίνο Α΄ Σομμαρίπα με την άγνωστη σύζυγο του. Ο πατέρας του ήταν Κύριος της Πάρου, Τριτημόριος της Εύβοιας, η Δημοκρατία της Βενετίας αποφάσισε να του παραχωρήσει και την Άνδρο (1440) που διεκδικούσε η οικογένεια του από την μητέρα του 50 χρόνια. Ο Κρουσίνο Α΄ πέθανε (1462) και τον κληρονόμησε στην Πάρο και στην Εύβοια ο μεγαλύτερος γιος του Νικολό Α΄ Σομμαρίπα, στη Άνδρο τον διαδέχθηκε ο Ντομένικο και θεωρείται ο γενάρχης των Σομμαρίπα της Άνδρου.
Τρίζενμπεργκ

Το Τρίζενμπεργκ (γερμανικά: Triesenberg) είναι δήμος στο Λιχτενστάιν με πληθυσμό 2.618 κατοίκων. Έχει έκταση 30 τ.χλμ. και αποτελεί το μεγαλύτερο δήμο στο Λιχτενστάιν. Το κέντρο του δήμου βρίσκεται σε υψόμετρο 884 – 1.000 μέτρων.
Εμρέ Ακμπαμπά

Ο Εμρέ Ακμπαμπά (τουρκικά: "Emre Akbaba"), γεννημένος στις 4 Οκτωβρίου 1992, είναι Τούρκος ποδοσφαιριστής ο οποίος αγωνίζεται ως μέσος για λογαριασμό της Γαλατασαράι, στη Σούπερ Λιγκ Τουρκίας.

Ο Εμρέ γεννήθηκε στη Γαλλία από γονείς τουρκικής καταγωγής, ενώ πραγματοποίησε μία διεθνή συμμετοχή με την Εθνική Τουρκίας Β σε μία νίκη με σκορ 2–2 (3–5) επί της Ιταλίας U21.
Βίντοσι

Το Βίντοσι (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Λίβνο, εντός του Καντονιού 10 και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Κρουσίνο Β΄ Σομμαρίπα

Ο Κρουσίνο Β΄ Σομμαρίπα (πέθανε περί το 1500) ήταν μέλος από την Οικογένεια Σομμαρίπα και Άρχοντας της Άνδρου (1468 - 1488). Ο Κρουσίνο Β΄ ήταν δεύτερος γιος του Κυρίου της Άνδρου Ντομένικο Σομμαρίπα και της συζύγου του Ανδριάνας Κρίσπου κόρης του 12ου Δούκα του Αρχιπελάγους Ιωάννη Β΄ Κρίσπου και της Βενετής πατρικίας Φραντσέσκας Μοροζίνι. Διαδέχθηκε στην Άνδρο (1468) τον μεγαλύτερο αδελφό του Τζιοβάνι Σομμαρίπα που έπεσε σε μάχη ύστερα από επιδρομή των Οθωμανών όταν ξέσπασε ο Πρώτος Βενετοτουρκικός πόλεμος (1463 - 1479). Τέσσερα πλοία επιτέθηκαν στο νησί, οι Οθωμανοί θανάτωσαν τον βαρόνο Τζιοβάνι Σομμαρίπα και απέκτησαν αμέτρητους αιχμαλώτους και λάφυρα αξίας 15.000 δουκάτων. Οι Τούρκοι επιτέθηκαν ξανά στο νησί δυο χρόνια αργότερα (1470), αιχμαλώτισαν ολόκληρο τον πληθυσμό αφήνοντας την Άνδρο μόνο με 2.000 κατοίκους.. Η Οικογένεια Σομμαρίπα παρά τις πανωλεθρίες διατήρησε την κυριαρχία της στην Άνδρο και την Πάρο, τα νησιά ήταν από τα πλουσιότερα στο Αιγαίο σε τέτοιο βαθμό που οι κυβερνήτες τους διεκδικούσαν τον τίτλο του δούκα για τον εαυτό τους με ανεξαρτητοποίηση από το δουκάτο του Αρχιπελάγους. Οι εμφύλιες συγκρούσεις που ξέσπασαν στην οικογένεια Σομμαρίπα είχαν σαν αποτέλεσμα την ανατροπή του από τον θείο του Νικολό Α΄ Σομμαρίπα γύρω στο 1488.
Pro Fide, Lege et Rege

Το Pro Fide, Lege et Rege (έννοια στα λατινικά: «Για την Πίστη, τον Νόμο και τον Βασιλέα») ήταν σύνθημα του 18ου αιώνα της Πολωνικής-Λιθουανικής Κοινοπολιτείας και, στη συνέχεια, της Πολωνίας. Αντικατέστησε το προγενέστερο "Si Deus Nobiscum quis contra nos" (έννοια στα λατινικά: «Εάν ο Θεός είναι μαζί μας, τότε ποιος είναι απέναντί μας») και εμφανιζόταν επί αριθμού κτιρίων, στρατιωτικών διακρίσεων και εξοπλισμού. Παραμένει ως το σύνθημα του Τάγματος του Λευκού Αετού. Το σύνθημα του τάγματος ήταν εκείνο του βασιλέα: "pro fide lege et grege" (έννοια στα λατινικά: «Για την Πίστη, την Δικαιοσύνη και το Έθνος»). Το σύνθημα των ιππέων ήταν "pro fide lege et rege" (έννοια στα λατινικά: «Για την Πίστη, την Δικαιοσύνη και τον Βασιλέα»).

Το συγκεκριμένο σύνθημα χρησιμοποιείται ως ο τίτλος του πολωνικού επιστημονικού περιοδικού του Ινστιτούτου Γενεαλογίας.
Πιέτρο Τζένο

Ο Πιέτρο Τζένο (πέθανε το 1427) ήταν Κύριος της Άνδρου και της Σύρου (1384 - 1427) και διακεκριμένος διπλωμάτης που υπηρέτησε την Δημοκρατία της Βενετίας. Ο Πιέτρο Τζένο ήταν γιος του Βενετού βάιλου του Νεγκρεπόντε επίσης Πιέτρο Τζένο. Ο νέος Δούκας του Αρχιπελάγους Φραγκίσκος Α΄ Κρίσπος ιδρυτής του Οίκου των Κρίσπων τον κάλεσε στις αρχές του 1384 να τον παντρέψει με την κόρη του Πετρονίλλα για να δικαιολογήσει τον σφετερισμό και τον φόνο του προηγούμενου δούκα Νικολό νταλε Κάρτσερι.
Λευκή Παλαιολογίνα

Η Λευκή Παλαιολογίνα ή Λευκή ή Μπιάνκα του Μομφεράτου (ιταλικά: Bianca di Montferrato) (1472 - 30 Μαρτίου 1519), ήταν κόρη του μαρκήσιου του Μομφερράτου και με τον γάμο της έγινε δούκισσα της Σαβοΐας και τιτουλάρια βασίλισσα της Κύπρου, της Ιερουσαλήμ και της Μικρής Αρμενίας ως σύζυγος του Καρόλου Α΄ δούκα της Σαβοΐας. Ήταν επίτροπος για τον μοναδικό γιο του Κάρολου Α΄ από το 1490 μέχρι τον θάνατό του το 1496.
Τσούλε

Το Τσούλε (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Ντομπρτς

Το Ντομπρτς (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Στρίζεβο

Το Στρίζεβο (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Ανρί Βιντάλ

Ο Ανρί Βιντάλ (Ανρί Λουσιέν Ρεμόν Βιντάλ, 26 Νοεμβρίου 1919, Κλερμόν-Φεράν, Ρουαγιά Πουί-ντι-Ντομ, Γαλλία – 10 Δεκεμβρίου 1959) ήταν Γάλλος ηθοποιός του σινεμά. Ο Βιντάλ έγινε για πρώτη φορά γνωστός κερδίζοντας στον διαγωνισμό καλλιστείων «Απόλλων του 1939» του Παρισιού. Κίνησε το ενδιαφέρον της Εντίθ Πιαφ, στης οποίας την ταινία «Montmartre-sur-Seine» συμμετείχε, το 1941. Έως και το 1959 που απεβίωσε, είχε πάρει μέρος σε 36 κινηματογραφικά έργα.

Νυμφεύθηκε δις, δύο συναδέλφους του, πρώτα τη Μισέλ Κορντού (1920–1987) από τον Μάιο του 1943 έως τον Ιούλιο του 1946, και κατόπιν την -επίσης ηθοποιό- Μισέλ Μοργκάν (1920–2016) με την οποία γνωρίσθηκε στα γυρίσματα της ταινίας του Αλεσάντρο Μπλασέτι, «Fabiola» (1949) και έζησε μαζί της από το 1950 έως τον θάνατό του. Απεβίωσε από καρδιακή ανακοπή. Ενταφιάσθηκε στο Κοιμητήριο του Πονζιμπώ της γενέτειράς του.
Μπατσέβιτσι

Το Μπατσέβιτσι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Μιχαέλα των Αψβούργων

Η Μιχαέλα των Αψβούργων ("Michaela von Habsburg", 13 Σεπτεμβρίου 1954 -) είναι η κόρη του Αρχιδούκα Όθωνα της Αυστρίας.
Εθνικό Πάρκο Γκάουγια

μικρογραφία|250x250εσ|Βράχια ψαμμίτη στον ποταμό Γκάουγια κοντά στο Τσέσις
Το Εθνικό Πάρκο Γκάουγια () στο Βίντζεμε είναι το μεγαλύτερο εθνικό πάρκο στη Λετονία, έχει έκταση 917.45 τ.χλμ. και καταλαμβάνει περιοχές βορειοανατολικά της Σιγκούλντα έως νοτιοδυτικά του Τσέσις, κατά μήκος της κοιλάδας του ποταμού Γκάουγια, από τον οποίο παίρνει το όνομά του.

Ιδρύθηκε για να προστατεύσει ελαφρώς διαταραγμένες φυσικές περιοχές, να προωθήσει τον φυσικό τουρισμό και να διασφαλίσει τη βιώσιμη ανάπτυξη της περιοχής. Το εθνικό πάρκο χαρακτηρίζεται από υψηλή βιοποικιλότητα, βράχους και ποικίλα ανάγλυφο σχήματα, πηγές, γραφικά τοπία και πολλά ιστορικά και πολιτιστικά μνημεία από προηγούμενους αιώνες. Το μεγαλύτερο μέρος του εθνικού πάρκου αποτελείται από την παλιά κοιλάδα του ποταμού Γκάουγια. Η κοιλάδα είναι προστατευμένη και, την ίδια στιγμή μπορεί να χρησιμοποιηθεί για φυσικό και πολιτιστικό ιστορικό τουρισμό, καθώς και για υγιή ψυχαγωγία.

Η έδρα της διαχείρισης του πάρκου βρίσκεται στη Σιγκούλντα.
Αλέξιος Γίδος

Ο Αλέξιος Γίδος (άκμασε π. 1185-1194) ήταν ανώτερος Βυζαντινός στρατηγός στα τέλη του 12ου αι. Είναι το πρώτο καταγεγραμμένο μέλος της Οικογένειας Γίδου, που ανήλθε στην κοινωνία στη Βυζαντινή Αυτοκρατορία στο τέλος του 12ου και στις αρχές του 13ου αι.
Ιστάμενον

"Ιστάμενον "του Αυτοκράτορα [[Κωνσταντίνος Η΄|Κωνσταντίνου Η΄]] (1025-1028).
Ιστάμενον (ενν. , το «πρότυπο νόμισμα») ήταν το όνομα που δόθηκε στον χρυσό Βυζαντινό σόλιδο όταν το κάπως ελαφρύτερο «τεταρτηρόν» εισήχθη περί το 960. Για να ξεχωρίζονται, το ιστάμενον άλλαξε μορφή από τον αρχικό σόλιδο και έγινε πλατύτερο και πιο λεπτό, καθώς και κοίλο (σκυφάτο) σε μορφή. Αργότερα συνήθως συντομευόταν σε στάμενον και καταργήθηκε μετά το 1092. Τον 12ο και 13ο αιώνα, το όνομα "στάμενον" χρησιμοποιούνταν για τα κοιλόκυρτα «τραχέα».
Νάιτζελ Μάνσελ

Ο Νάιτζελ Μάνσελ(πλήρες ονοματεπώνυμο Νάιτζελ Έρνεστ Τζέιμς Μάνσελ)(γεν. στο Άπτον-απόν-Σέβερν της Αγγλίας στις 8 Αυγούστου του 1953) είναι Βρετανός παλαίμαχος οδηγός αγώνων απ' την Αγγλία.
Βαλτική Συνέλευση

μικρογραφία|274x274εσ|Η 32η σύνοδο της Βαλτικής Συνέλευσης στη Ρίγα
μικρογραφία|274x274εσ|Η 30η σύνοδος της Βαλτικής Συνέλευσης στο Τάλιν το 2011
Η Βαλτική Συνέλευση είναι μια περιφερειακή οργάνωση που προωθεί τη διακρατική συνεργασία μεταξύ της Εσθονίας, της Λετονίας και της Λιθουανίας. Προσπαθεί να βρει μια κοινή θέση σε σχέση με πολλά διεθνή ζητήματα, συμπεριλαμβανομένων των οικονομικών, πολιτικών και πολιτιστικών θεμάτων. Οι αποφάσεις της συνέλευσης έχουν συμβουλευτικό χαρακτήρα.

Ο προϋπολογισμός της Βαλτικής Συνέλευσης χρηματοδοτείται από τις τρεις κυβερνήσεις των κρατών μελών. Οι επίσημες γλώσσες της Βαλτικής Συνέλευσης είναι τα εσθονικά, τα λετονικά και τα λιθουανικά. Η έδρα και η γραμματεία της οργάνωσης βρίσκονται στη Ρίγα της Λετονίας.
Σίντι Γκάμπερ

Ο [[Σιδηροδρομικός Σταθμός Σίντι Γκάμπερ]]
thumb|250px|Ένας από τους κυριότερους δρόμους του Σίντι Γκάμπερ
thumb|250px|Η προκυμαία της Αλεξάνδρειας στο Σίντι Γκάμπερ

Το Σίντι Γκάμπερ είναι παραθαλάσσια συνοικία της Αλεξάνδρειας στην Αίγυπτο και μία από της ομορφότερες της πόλης. Ονομάστηκε από έναν τοπικό άγιο που σύμφωνα με τη παράδοση τα βράδια φυλάει τα παιδιά. Στην περιοχή υπάρχει και το ομώνυμο τζαμί. Συνορεύει στα ανατολικά με τη συνοικία του Μουσταφά Καμέλ, στα δυτικά με τη Κλεοπάτρα και στα νότια με τη Σμούχα.

Το έσω τμήμα της συνοικίας περιλαμβάνει τον σιδηροδρομικό σταθμό Σίντι Γκάμπερ, στον οποίον φτάνει το μεγαλύτερο μέρος των ταξιδιωτών που έρχονται στη πόλη με τραίνο. Ο σταθμός αυτός είναι ένας από τους παλαιότερους όλης της Αιγύπτου, ο οποίος εξυπηρετούσε τα ανατολικά τμήματα της πόλης πολύ πριν αστικοποιηθούν, όταν ήταν ακόμη εξοχικές περιοχές στις οποίες παραθέριζαν Ευρωπαίοι και αστοί και μεγαλοαστοί από το Κάιρο. Το 2011 στον σιδηροδρομικό σταθμό αρχίσανε επεκτατικά έργα έτσι ώστε τα παλιότερα τμήματα του σταθμού να μετατραπούν σε σιδηροδρομικό μουσείο και να δημιουργηθεί χώρος για εμπόρειο στα νεότερα τμήματα.
Ανδριάνα των Αψβούργων

Η Ανδριάνα των Αψβούργων ("Andrea von Habsburg", γενν. 30 Μαΐου 1953) είναι η κόρη του Αρχιδούκα Όθωνα της Αυστρίας.
Ισαβέλλα της Υόρκης

Η Ισαβέλλα της Υόρκης ή Ισαβέλλα Στιούαρτ (28 Αυγούστου 1676 - 2 Μαρτίου 1681) ήταν κόρη του μελλοντικού βασιλιά Ιάκωβου Β΄ της Αγγλίας και της δεύτερης συζύγου του, Μαρίας Βεατρίκης της Μόντενα.

Η Ισαβέλλα γεννήθηκε στο Παλάτι του Σαιντ Τζέιμς στο Λονδίνο. Ήταν η δεύτερη κόρη του Ιάκωβου και της Μαρίας Βεατρίκης, μετά την αδελφή της, Αικατερίνη Λάουρα, που πέθανε έντεκα μήνες πριν από τη γέννησή της. Η Ισαβέλλα είχε δύο μεγαλύτερες ετεροθαλείς αδελφές από τον πρώτο γάμο του πατέρα της με τη Λαίδη Άννα Χάιντ: τη Μαρία και την Άννα, μελλοντικές βασίλισσες της Αγγλίας. Οι πατρικοί παππούδες της Ισαβέλλας ήταν ο Κάρολος Α΄ της Αγγλίας και η σύζυγός του Ερριέττα Μαρία της Γαλλίας. Οι εκ μητρός παππούδες της ήταν ο Αλφόνσος Δ΄ των Έστε και η Λάουρα Μαρτινότσι.
Accelerate

To "Accelerate" είναι τραγούδι της Αμερικανίδας τραγουδίστριας Κριστίνα Αγκιλέρα. Κυκλοφόρησε στις 3 Μαΐου 2018 ως το πρώτο προωθητικό σινγκλ από το όγδοο στούντιο άλμπουμ της "Liberation" (2018), από την RCA Records. Είναι η πρώτη της κυκλοφορία από προσωπικό άλμπουμ μετά από έξι χρόνια. Στο τραγούδι συμμετέχουν οι ράπερ 2 Chainz και Ty Dolla Sign.
Μαχμούντ Σαχ Ντουρανί

Ο Μαχμούντ Σαχ Ντουρανί Σαντοζάι (1769 – 18 Απριλίου 1829, παστού, περσικά, ούρντου, αραβικά: ) ήταν πρίγκιπας και ηγεμόνας της Αυτοκρατορίας των Ντουρανί (Αφγανιστάν) μεταξύ 1801 και 1803, και έπειτα πάλι μεταξύ 1809 και 1818. Είχε εθνοτική καταγωγή από τους Σαντοζάι, φυλετικό κλάδο των Ποπαλζάι υπο-φατρίας των Ντουρανί Αμπντάλι Παστούν, και ήταν γιος του Τιμούρ Σαχ Ντουρανί και εγγονός του Αχμάντ Σαχ Ντουρανί.
Μουσά Μαμούτ

Ο Μουσά Μαμούτ (ρωσικά και κριμαϊκά ταταρικά: Муса Мамут, 20 Φεβρουαρίου 1931 - 28 Ιουνίου 1978) ήταν πολιτικός ακτιβιστής που αυτοθυσιάστηκε στην Κριμαία ως ένδειξη διαμαρτυρίας κατά της καταστολής των Τάταρων της Κριμαίας. Είναι σύμβολο της εθνότητας της Τατάρων της Κριμαίας.
Εκστρατεία στην Καμπότζη

Η Εκστρατεία στην Καμπότζη (Cambodian Campaign) (αλλιώς Εισβολή ή Επέμβαση στην Καμπότζη) πραγματοποιήθηκε από στρατεύματα των Η.Π.Α και του Νότιου Βιετνάμ, από τα τέλη Απριλίου 1970 μέχρι περίπου τα τέλη Ιουλίου της ίδιας χρονιάς. 

Στα πλαίσια αυτής της εκστρατείας στρατεύματα των δύο χωρών πραγματοποίησαν 13 επιχειρήσεις στην Ανατολική Καμπότζη, εναντίον βάσεων του Λαϊκού Στρατού του Βιετνάμ (People's Army of Vietnam -PAVN) και του Εθνικού Μετώπου για την Απελευθέρωση του Νοτίου Βιετνάμ (NLF γνωστό και ως Βιετκόνγκ). Η εν λόγω εκστρατεία έλαβε χώρα αφού στην Καμπότζη ο Πρίγκιπας Νοροντόμ Σιχανούκ αντικαταστάθηκε από το φιλοαμερικανό στρατηγό Λον Νολ και ενώ στις 29 Μαρτίου 1970 τα βορειοβιετναμέζικα στρατεύματα είχαν επιτεθεί εναντίον του στρατού της Καμπότζης και είχαν καταλάβει μεγάλα τμήματα στα ανατολικά της χώρας.
Ιωάννης ο Ορφανοτρόφος

Ο Ιωάννης ο Ορφανοτρόφος (απεβ. 13 Μαΐου 1043 στη Λέσβο) από την Οικογένεια Παφλαγόνων ήταν ευνούχος υπεύθυνος των Ορφανοτροφείων. Υπηρέτησε τον Βασίλειο Β΄ και τον Κωνσταντίνο Η΄. Ανήλθε σε ηγετική θέση στην Αυλή του Ρωμανού Γ΄, πρώτου συζύγου της Ζωής των Μακεδόνων. Ο Ιωάννης κατάφερε, ο αδελφός του Μιχαήλ Δ΄ να γίνει ο δεύτερος σύζυγός της, οπότε έγινε παντοδύναμος. Φιλόδοξος, προώθησε τον ανιψιό του Μιχαήλ Ε΄ να γίνει Αυτοκράτορας, αλλά αυτός τον έκειρε και τον εξόρισε· τυφλώθηκε και απεβίωσε.
Ζίγκφριντς Άννα Μεϊερόβιτς

Ο Ζίγκφριντς Άννα Μεϊερόβιτς (λετονικά: Zigfrīds Anna Meierovics, 6 Φεβρουαρίου (Π.Η. 24 Ιανουαρίου) 1887 στο Ντούρμπε – 22 Αυγούστου 1925, κοντά στο Τουκούμς) ήταν Λετονός πολιτικός και διπλωμάτης που υπηρέτησε ως ο πρώτος Υπουργός Εξωτερικών της Λετονίας από την ανεξαρτησία της μέχρι το 1924 και πάλι από τον Δεκέμβριο του ίδιου έτους μέχρι το θάνατό του. Επίσης, υπηρέτησε δύο θητείες ως Πρωθυπουργός της Λετονίας από τον Ιούνιο του 1921 έως τον Ιανουάριο του 1923 και από τον Ιούνιο του 1923 έως τον Ιανουάριο του 1924. Ήταν ένας από τους ιδρυτές της Λετονικής Ένωσης Αγροτών, ενός από τα παλαιότερα πολιτικά κόμματα στη χώρα.
Χριστόφορος ο Μυτιληναίος

Ο Χριστόφορος ο Μυτιληναίος (π. 1000 - μετά το 1050) ήταν Έλληνας ποιητής του α' ημίσεως του 11ου αι. Τα έργα του περιλαμβάνουν ποιήματα με διάφορα θέματα και τέσσερα Χριστιανικά ημερολόγια.
Ιωάννης Μαυρόπους

Ο Ιωάννης Μαυρόπους (π. 1000 - μετά το 1070) ήταν Έλληνας ποιητής, υμνογράφος και συγγραφέας επιστολών και ρητορικών λόγων. Έγινε μητροπολίτης Ευχαΐτων.
Επιδρομή σε κύκλωμα ναρκωτικών

Η Επιδρομή σε κύκλωμα ναρκωτικών (γαλλικά: "Razzia sur la chnouf") είναι ένα αστυνομικό φιλμ νουάρ γαλλικής παραγωγής 1955. Η σκηνοθεσία και το σενάριο είναι του Ανρί Ντεκουέν, βασισμένο σε μια νουβέλα του Ώγκιστ λε Μπρετόν, η οποία εξερεύνα τα κυκλώματα των ναρκωτικών στο Παρίσι μετά το τέλος του 2ου Παγκόσμιου Πόλεμου. 
Πρωταγωνιστούν οι Ζαν Γκαμπέν, Λίνο Βεντούρα, και η Λίλα Κέντροβα.
Μπάσκετμπολ Τσάμπιονς Λιγκ 2017–18

Το Μπάσκετμπολ Τσάμπιονς Λιγκ 2017–18 είναι η δεύτερη περίοδος του Μπάσκετμπολ Τσάμπιονς Λιγκ, μιας πανευρωπαϊκής επαγγελματικής διασυλλογικής διοργάνωσης καλαθοσφαίρισης, η οποία δημιουργήθηκε από τη FIBA. Η διοργάνωση ξεκίνησε στις 19 Σεπτεμβρίου 2017 και θα ολοκληρωθεί στις 6 Μαΐου 2018.
Rīgas Vagonbūves Rūpnīca

μικρογραφία|Ανακαινισμένο ER2T στο Κεντρικό Σταθμό της Ρίγας
δεξιά|μικρογραφία|Το μοντέλο AR2-002 στον επιβατικό σταθμό του Βίλνιους στη Λιθουανία
δεξιά|μικρογραφία|Το μοντέλο ER9M-390-1 στον επιβατικό σταθμό του Βίλνιους στη Λιθουανία
δεξιά|μικρογραφία|Το μοντέλο DR1A-283M κοντά στο Πανεριάι στη Λιθουανία
δεξιά|μικρογραφία|Το μοντέλο DR1A-267.6 στο Κεντρικό Σταθμό της Ρίγας
δεξιά|μικρογραφία|Η Ηλεκτρική Πολλαπλή Μονάδα ŽCG 412-050 στο σταθμό της Ποντγκόριτσα στο ΜαυροβούνιοΗ Rīgas Vagonbūves Rūpnīca (RVR) είναι ένα από τα μεγαλύτερα εργοστάσια κατασκευής μηχανών στη Λετονία, το οποίο ιδρύθηκε το 1895 από τον επιχειρηματία Όσκαρ Φρέιγουιρθ με το όνομα Phoenix. Η RVR εδρεύει στη Ρίγα και για πολλά χρόνια ήταν ο μεγαλύτερος παραγωγός ηλεκτρικής τρένων και τρένων ντίζελ, καθώς και των τραμ στην πρώην Σοβιετική Ένωση. Τα πιο γνωστά μοντέλα της είναι τα ηλεκτρικά τρένα ER1, ER2, ER7 και ER9, πολλά από τα οποία είναι ακόμα σε λειτουργία σήμερα. Μεταξύ του 1973 και του 1988 κατασκεύαζε το τρένο υψηλής ταχύτητας ER200, και πιο πρόσφατα, συμμετείχε στην ανακαίνιση των μονάδων που διαχειρίζεται η λετονική εταιρεία σιδηροδρόμων Pasažieru Vilciens.
Λετονικό Κίνημα Εθνικής Ανεξαρτησίας

Το Λετονικό Κίνημα Εθνικής Ανεξαρτησίας (, LNNK) ήταν πολιτική οργάνωση στη Λετονία η οποία έδρασε από το 1988 έως τα μέσα της δεκαετίας του '90.

Δημιουργήθηκε το 1988 ως ριζοσπαστική πτέρυγα του λετονικού εθνικιστικού κινήματος. Σε αντίθεση με το Λετονικό Λαϊκό Μέτωπο που υποστήριξε αρχικά μεγαλύτερη αυτονομία για τη Λετονία στη Σοβιετική Ένωση, το Κίνημα επέμεινε στην ανεξαρτησία από την αρχή του. Στους ηγέτες του κινήματος συγκαταλέγονταν τον Έντουαρντ Μπέρκλαβς, τον Αλεξάντρς Κιρστέινς, τον Αντρέις Κραστίνς, τον Εϊνάρς Ρέπσε και τον Γιούρις Ντομπέλις.

Αφού η Λετονία επανέκτησε την ανεξαρτησία της, το ΛΚΕΑ έγινε πολιτικό κόμμα και μετονομάστηκε σε Εθνικό Συντηρητικό Κόμμα. Κέρδισε 15 έδρες από τις 100 στις κοινοβουλευτικές εκλογές το 1993 και ήταν ισχυρό κόμμα της αντιπολίτευσης. Το 1993, ο υποψήφιος για τη θέση του πρωθυπουργού ήταν ο Γιόαχιμ Σίγκεριστ, ο οποίος έχασε μόνο για μία ψήφο στη ψηφοφορία του κοινοβουλίου και κατέληξε δεύτερος. Το ΛΚΕΑ κέρδισε τις δημοτικές εκλογές στη πρωτεύουσα της Λετονίας Ρίγα το 1994, αλλά η δημοτικότητά του γρήγορα άρχισε να μειώνεται μετά από αυτό. Έχασε τις μισές του έδρες στο κοινοβούλιο στις κοινοβουλευτικές εκλογές του 1995 και τελικά συγχωνεύθηκε με το Tēvzemei un Brīvībai (Για την Πατρίδα και την Ελευθερία), ένα άλλο δεξιό κόμμα με παρόμοια προέλευση στο κίνημα της ανεξαρτησίας της Λετονίας.

Μετά από την είσοδο στη συμμαχία με την Πατρίδα και την Ελευθερία, το κόμμα προσπάθησε ολοένα και περισσότερο να μεταδώσει ένα ιδιαίτερα «λετονικό» όραμα για τη Λετονία, όπως τονίστηκε από μια σειρά αμφιλεγόμενων διαφημίσεων που ενθάρρυναν την κατανάλωση λετονικών αγαθών και προειδοποιούσαν για τους κινδύνους των μη Λετονών.

Ένας οργανισμός με παρόμοιους στόχους και σχεδόν ταυτόσημο όνομα, το Εσθονικό Εθνικό Κόμμα Ανεξαρτησίας υπήρχε στην Εσθονία.
Ralf-Stetysz

Η Ralf-Stetysz ήταν η μάρκα μιας από τις πρώτες πολωνικές αυτοκινητοβιομηχανίες, που ξεκίνησε την λειτουργία της στη Γαλλία και μεταφέρθηκε στην Πολωνία τη δεκαετία του 1920.
Μεχμέτ Νιγιαζί

΄
Ο Μεχμέτ Νιγιαζί Τζεμαλί (κριμαϊκά ταταρικά: Mehmet Niyaziy, Ιανουάριος ή Φεβρουάριος 1878 - 20 Νοεμβρίου 1931) ήταν Οθωμανός κατά τη γέννα Ρουμάνος και Κριμαίος Τάταρος ποιητής, δημοσιογράφος, δάσκαλος, ακαδημαϊκός και ακτιβιστής για εθνοτικά ταταρικά ζητήματα. Έμεινε για ένα μέρος της ζωής του στη Ρωσική Αυτοκρατορία και στην Κριμαία. Έγραψε τα περισσότερα από τα έργα του στα Κριμαϊκά Ταταρικά και τα Οθωμανικά Τουρκικά. Ο Νιγιαζί πιστώνεται με το γεγονός ότι έχει διαδραματίσει σημαντικό ρόλο στη διατήρηση της ζωντανής σχέσης μεταξύ της κριμαϊκής ταταρικής διασποράς και της γης προέλευσής τους και είναι περισσότερο γνωστός για τα λυρικά έργα του που απεικονίζουν την Κριμαία (Το Πράσινο Νησί και η Πράσινη Πατρίδα).
Ρίζεν Λούντβιγκσμπουργκ

Η Ρίζεν Λούντβιγκσμπουργκ (γερμανικά: "Riesen Ludwigsburg"), γνωστή ως "MHP Riesen Ludwigsburg" για εμπορικούς λόγους, είναι επαγγελματική ομάδα καλαθοσφαίρισης που εδρεύει στο Λούντβιγκσμπουργκ της Γερμανίας. Η ομάδα αγωνίζεται στη Μπάσκετμπολ Μπούντεσλιγκα (BBL), την πρώτου επιπέδου κατηγορία καλαθοσφαίρισης στη Γερμανία.

Ιδρύθηκε το 1960 ως "DJK Ludwigsburg", ενώ έκανε την παρθενική της εμφάνιση στην πρώτη κατηγορία την περίοδο 1986-87, όταν η ομάδα προβιβάστηκε από τη δεύτερη κατηγορία. Το διάστημα 1970–2012, η ομάδα ήταν επίσης γνωστή ως "SpVgg 07 Ludwigsburg" και "BSG Basket", πριν μετονομαστεί λόγο της εμπορικής συμφωνίας με τη Riesen.
Κομητεία Μπριούστερ

thumb|285px|Ηλιοβασίλεμα στο Εθνικό Πάρκο Μπιγκ Μπεντ (Big Bend)
Η Κομητεία Μπριούστερ ("Brewster County") είναι μία κομητεία (διοικητική υποδιαίρεση) στο δυτικό τμήμα της πολιτείας Τέξας των ΗΠΑ. Σύμφωνα με την απογραφή του 2010, η κομητεία είχε πληθυσμό μόλις 9.232 κατοίκους. Η πρωτεύουσα (έδρα) της κομητείας και μοναδική πόλη της είναι το Αλπάιν. Από την άποψη της εκτάσεώς της ωστόσο, που ανέρχεται σε 16.037 τετραγωνικά χιλιόμετρα, η Κομητεία Μπριούστερ είναι η μεγαλύτερη από τις 254 κομητείες του Τέξας, τριπλάσια σε έκταση από την πολιτεία Ντέλαγουερ. Είναι μία από τις εννέα κομητείες που συναποτελούν την περιοχή Τρανς-Πέκος του δυτικού Τέξας και συνορεύει με το Μεξικό.

Η κομητεία πήρε το όνομά της από το επώνυμο του συνταγματάρχη Χένρυ Πέρσυ Μπριούστερ (1816-1884), Υπουργού Πολέμου της Δημοκρατίας του Τέξας.
Liberation

Το Liberation είναι το όγδοο στούντιο άλμπουμ της Αμερικανίδας τραγουδίστριας Κριστίνα Αγκιλέρα. Κυκλοφόρησε στις 15 Ιουνίου 2018, από την RCA Records. Στο άλμπουμ περιλαμβάνονται συνεργασίες με τη Ντέμι Λοβάτο, την Keida, τη Shenseea και τους ράπερ Ty Dolla Sign και 2 Chainz. Είναι το πρώτο της άλμπουμ σε έξι χρόνια, μετά την κυκλοφορία του "Lotus" (2012).
Σούζαν Κέαρ

Η Σούζαν Κέαρ ("Susan Kare", γενν. 5 Φεβρουαρίου 1954) είναι καλλιτέχνιδα και γραφίστρια, που δημιούργησε πολλά από τα στοιχεία διεπαφής και τις γραμματοσειρές για το "Apple Macintosh" στη δεκαετία του 1980. Ήταν επίσης δημιουργικός διευθυντής (και ένας από τους αρχικούς υπαλλήλους) στη "NeXT", εταιρεία που σχηματίστηκε από τον Στηβ Τζομπς μετά την αποχώρησή του από την "Apple" το 1985. Έχει εργαστεί για τη Microsoft και την IBM, και πιο πρόσφατα το για το "Pinterest" και το "Facebook"

*
Αβρούπα

Η Αβρούπα είναι ημερήσια εφημερίδα που δημοσιεύεται στην ΤΔΒΚ. Αρχισυντάκτης του εντύπου είναι ο Σενέρ Λεβέντ (Şener Levent). Υποστηρίζει την επανένωση της Κύπρου εμπλέκοντας αριστερές αξίες, και η θέση της χαρακτηρίζεται ως ριζοσπαστικά αριστερή.
Μάχη της Τραμπάλας

Η Μάχη της Τραμπάλας (5-7 Ιουνίου 1825) ήταν μάχη της επανάστασης του 21 κατά την οποία οι Έλληνες αντιμετώπισαν τον Ιμπραήμ πασά της Αιγύπτου και ηττήθηκαν. Αποτέλεσμα της μάχης ήταν η διείσδυση του στρατού του Ιμπραήμ στο εσωτερικό της Πελοποννήσου και η κατάληψη της Τριπολιτσάς. Το σημείο της μάχης βρίσκεται βόρεια του χωριού Άκοβος του Ν. Αρκαδίας, στο ύψωμα Τραπεζόραχη όπου έχει ανεγερθεί μνημείο και ναός της Αγίας Παρασκευής.
Ενρίκο Τοζέλλι

Ο Ενρίκο Τοζέλλι, κόμης του Μοντινιόζο ("Enrico Toselli", 13 Μαρτίου 1883 – 15 Ιανουαρίου 1926), ήταν Ιταλός πιανίστας και συνθέτης.

Γεννήθηκε στη Φλωρεντία και έμαθε πιάνο με τον Τζοβάννι Σγκαμπάτι, ενώ δάσκαλοί του στη σύνθεση υπήρξαν οι Τζουζέππε Μαρτούττσι και Ρετζινάλντο Γκρατσίνι (Reginaldo Grazzini). Ο Τοζέλλι άρχισε μια σταδιοδρομία πιανίστα συναυλιών, παίζοντας πιάνο στην Ιταλία, σε πρωτεύουσες άλλων ευρωπαϊκών χωρών, στην Αλεξάνδρεια και στη Βόρεια Αμερική.

Η γνωστότερη και μακράν η πλέον δημοφιλής μουσική σύνθεση του Τοζέλλι είναι η "Σερενάτα «Rimpianto» Νο. 1", Op. 6, για βιολί και πιάνο, γνωστή παγκοσμίως ως η «Σερενάτα του Toselli» (και στον αγγλόφωνο κόσμο και ως «Η σερενάτα του αηδονιού»). Τη συνέθεσε σε ηλικία μόλις 17 ετών, το έτος 1900. Τα άλλα έργα του περιλαμβάνουν δύο οπερέτες, τις "La cattiva Francesca" (1912) και "La principessa bizzarra" (1913).

Η φήμη του Τοζέλλι προέρχεται όχι μόνο από τη μουσικές του ικανότητες, αλλά και από τη σκανδαλώδη (για την εποχή) σχέση του με την Αρχιδούκισσα Λουίζα της Αυστρίας, την πρώην πριγκίπισσα της Σαξονίας. Εκείνη είχε προηγουμένως εγκαταλείψει τον σύζυγό της Φρειδερίκο Αύγουστο της Σαξονίας και είχε πάρει διαζύγιο το 1903. Στις 25 Σεπτεμβρίου 1907 παντρεύτηκε τον κατά δώδεκα χρόνια νεότερό της Τοζέλλι στο Λονδίνο. Ο γάμος τους κατέληξε σε διαζύγιο το 1912. Απέκτησαν μαζί ένα τέκνο, τον Κάρολο Εμμανουήλ (1908-1969).

Ο Τοζέλλι απεβίωσε στη Φλωρεντία σε ηλικία μόλις 42 ετών. Τα απομνημονεύματά του από τον πριγκιπικό γάμο του, με τίτλο "Mari d’altesse: 4 ans de mariage avec Louise de Toscane, ex-princesse de Saxe", εκδόθηκαν πρώτα στα γαλλικά μετά το διαζύγιό του.
Περιμετρική Οδός Πατρών

μικρογραφία|330x330εσ|Η νοτιοδυτική είσοδος της πόλης. Αρχή/τέλος της ευρείας παράκαμψης Πάτρας.
Η Περιμετρική Οδός Πατρών είναι αυτοκινητόδρομος ταχείας κυκλοφορίας που διασχίζει περιμετρικά την Πάτρα και παράλληλα συνδέει τη Νέα Ε.Ο. Πατρών-Αθηνών (Ολυμπία Οδός) με την Ε.Ο. Πατρών-Πύργου. Κατασκευάστηκε το 2003 και αποτελεί, σύμφωνα με το πιο πρόσφατο ΦΕΚ για την αρίθμηση των αυτοκινητοδρόμων, τμήμα της Ιόνιας Οδού, που με την σειρά της θεωρείται τμήμα της Ευρωπαϊκής Οδού 55 του Διεθνούς Δικτύου Εθνικών Οδών. Συντηρείται από την Ολυμπία Οδό Α.Ε.
Χριστιάνα Ερωτοκρίτου

Η Χριστιάνα Ερωτοκρίτου είναι Ελληνοκύπρια πολιτικός. Από το 2016 είναι βουλευτής στην Εκλογική Περιφέρεια Λευκωσίας εκλεγμένη με το ΔΗΚΟ.
Μαύρος Σεπτέμβρης

Ο Μαύρος Σεπτέμβρης (αραβική γλώσσα: "أيلول الأسود") ήταν σύγκρουση που πραγματοποιήθηκε στην Ιορδανία μεταξύ των ιορδανικών ενόπλων δυνάμεων, υπό την ηγεσία του βασιλιά Χουσεΐν, και της Οργάνωσης για την Απελευθέρωση της Παλαιστίνης (PLO), υπό την ηγεσία του Γιάσερ Αραφάτ, κυρίως μεταξύ 16 και 27 Σεπτεμβρίου του 1970, με ορισμένες ενέργειες να συνεχίζονται μέχρι τις 17 Ιουλίου του 1971.

Αφού η Ιορδανία έχασε τον έλεγχο της Δυτικής Όχθης από το Ισραήλ το 1967, οι Παλαιστίνιοι μαχητές γνωστοί ως Φενταγίν μετέφεραν τις βάσεις τους στην Ιορδανία και αύξησαν τις επιθέσεις τους στο Ισραήλ και στα κατεχόμενα από αυτό εδάφη. Ισραηλινά αντίποινα σε παλαιστινιακό στρατόπεδο με έδρα σε μία ιορδανική πόλη κατά μήκος των συνόρων με τη Δυτική Όχθη, εξελίχθηκε σε μάχη πλήρους κλίμακας, μετά την οποία αυξήθηκε η αραβική υποστήριξη των Παλαιστινίων μαχητών στην Ιορδανία. Η δύναμη της PLO στην Ιορδανία αυξήθηκε. Ενεργώντας ως παρακράτος, οι Φενταγίν αγνόησαν τους τοπικούς νόμους και κανονισμούς και προσπάθησαν να δολοφονήσουν τον βασιλιά Χουσεΐν δύο φορές -οδηγώντας σε βίαιες αντιπαραθέσεις με τον ιορδανικό στρατό τον Ιούνιο του 1970. Ο Χουσεΐν ήθελε να απομακρύνει τους Φενταγίν από τη χώρα αλλά δίστασε να το κάνει γιατί δεν ήθελε να το χρησιμοποιήσουν οι εχθροί του εναντίον του εξισώνοντας τους Παλαιστίνιους μαχητές με πολίτες. Η δράση της PLO στην Ιορδανία κορυφώθηκε με τις αεροπειρατείες που πραγματοποιήθηκαν στον Σεπτέμβριο, κατά τις οποίες οι Φενταγίν κατέλαβαν τρία πολιτικά αεροσκάφη και τα εξανάγκασαν να προσγειωθούν στη Ζάρκα, παίρνοντας αλλοδαπούς ως ομήρους και αργότερα ανατινάζοντας τα αεροσκάφη μπροστά στον διεθνή Τύπο. Τότε ο Χουσεΐν διέταξε τον στρατό να κινηθεί. 

Στις 17 Σεπτεμβρίου, ο ιορδανικός στρατός περικύκλωσε πόλεις με παρουσία της PLO, συμπεριλαμβανομένου του Αμμάν και της Ιρμπίντ, και άρχισε να βομβαρδίσει τους Φενταγίν, που είχαν εγκατασταθεί στα παλαιστινιακά στρατόπεδα προσφύγων. Την επόμενη μέρα, δυνάμεις της Συρίας παρενέβησαν για να υποστηρίξουν τους Φενταγίν. Προχώρησαν ως την Ιρμπίντ, την οποία οι Φενταγίν ανακήρυξαν "απελευθερωμένη" πόλη. Στις 22 Σεπτεμβρίου, οι Σύροι αποσύρθηκαν αφού ο στρατός της Ιορδανίας εξαπέλυσε επιθέσεις που προκάλεσαν σοβαρές απώλειες στους Σύρους. Η πίεση που άσκησαν οι αραβικές χώρες οδήγησαν τον Χουσεΐν να σταματήσει τις μάχες. Στις 13 Οκτωβρίου υπέγραψε συμφωνία με τον Αραφάτ ρυθμίζοντας την παρουσία των Φενταγίν. Εντούτοις, ο ιορδανικός στρατός επιτέθηκε και πάλι τον Ιανουάριο του 1971. Οι Φενταγίν εκδιώχθηκαν από τις πόλεις μέχρις ότου 2.000 Φενταγίν παραδόθηκαν αφού περικυκλώθηκαν σ' ένα δάσος στις 17 Ιουλίου, σηματοδοτώντας το τέλος της σύγκρουσης.
Κωνσταντίνος Ευφορβηνός Κατακαλών

Ο Κωνσταντίνος Ευφορβηνός Κατακαλών ήταν ένας Βυζαντινός ευγενής, από τους πιο εξέχοντες στρατηγούς της βασιλείας του Αλεξίου Α΄ Κομνηνού. Πολέμησε εναντίον των Κουμάνων και έλαβε τους τίτλους του "πρωτοκουροπαλάτου" και του "νωβελίσσιμου".
Μιχαήλ Ταρωνίτης

Ο Μιχαήλ Ταρωνίτης (άκμασε από το 1061, απεβ. πριν το 1136) ήταν Βυζαντινός ευγενής και σύζυγος της Μαρίας Κομνηνής, αδελφής του Βυζαντινού αυτοκράτορα Αλεξίου Α΄.
Γιάνις Τσίμζε

Ο Γιάνις Τσίμζε (Jānis Cimze, 21 Ιουνίου/3 Ιουλίου 1814 — 10/22 Οκτωβρίου 1881) ήταν Λετονός παιδαγωγός, συλλέκτης και εναρμονιστής των λαϊκών τραγουδιών, οργανοπαίχτης, ιδρυτής της χορωδιακής μουσικής της Λετονίας και ιδρυτής της επαγγελματικής λετονικής μουσικής. Έχει ταφεί στο νεκροταφείο Λουγκάζι.
Αναμπέλα Ντράμοντ

Η Αναμπέλα Ντράμοντ ("Ντανφέρμλιν", περί το 1350 - 1401) βασίλισσα της Σκωτίας με τον γάμο της με τον Ροβέρτο Γ΄ της Σκωτίας ήταν κόρη του Τζων Ντράμοντ του Στόμπχολ, 11ου κόμη του Λέννοξ και αρχηγού της οικογένειας Ντράμοντ και της Μαρίας Μοντιφέ, μεγαλύτερης κόρης του Σερ Γουίλιαμ ντε Μοντιφέ δικαστή της Σκωτίας. Η πρόταση ότι ο πατέρας της Τζων Ντράμοντ ήταν αδελφός της Μαργαρίτας Ντράμοντ συζύγου του Δαυίδ Β΄ της Σκωτίας φαίνεται ότι είναι λανθασμένη επειδή δεν ταιριάζουν οι ημερομηνίες. Η Αναμπέλα παντρεύτηκε τον Τζων Στιούαρτ, τον μελλοντικό Ροβέρτο Γ΄ (1367) και βρέθηκε σύντομα σε σύγκρουση με τον κουνιάδο της Ροβέρτο Στιούαρτ, δούκα του Όλμπανυ. Ο Ροβέρτος Γ΄ και η Αναμπέλα είχαν στην αρχή μόνο δυο κόρες και πέρασαν πολλά χρόνια μέχρι να αποκτήσουν γιο, γι'αυτό ήταν υπέρ της άποψης να μπορούν οι γυναίκες να κληρονομήσουν τον θρόνο. Η Αναμπέλα και ο σύζυγος της στέφθηκαν βασιλείς της Σκωτίας στα ανάκτορα της Σκον (1390) η ίδια συνέχισε να κάνει παιδιά ακόμα και μετά τα 40 της, το τελευταίο της παιδί ήταν ο μελλοντικός Ιάκωβος Α΄ της Σκωτίας (1394).
Ρομπέρτα Ουίλιαμς

Η Ρομπέρτα Ουίλιαμς (Αγγλ: Roberta Williams) (γεννημένη στις 16 Φεβρουαρίου του 1953) είναι Αμερικάνα σχεδιάστρια βιντεοπαιχνιδιών, συγγραφέας, και συνιδρυτής του Sierra On-Line (αργότερα Sierra Entertainment). Ανέπτυξε το πρώτο της παιχνίδι όσο ζούσε στο Simi Valley, στην Καλιφόρνια. Διάσημη έγινε λόγω της δουλειάς της στα γραφικά παιχνίδια περιπέτειας, με τίτλους όπως το "Mistery House", τη σειρά "King's Quest", & το Phantasmagoria. Παντρεύτηκε τον Κεν Ουίλιαμς και αποσύρθηκε από την δουλειά της το 1999. Η Ρομπέρτα είναι μια από τους σχεδιαστές παιχνιδιών υπολογιστή με την μεγαλύτερη επιρροή της δεκαετίας του 80' και 90'. και έχει αναφερθεί ως δημιουργός του είδους των γραφικών παιχνιδιών περιπέτειας.
MACS J1149 Lensed Star 1

O MACS J1149 Lensed Star 1, επίσης γνωστός ως Ίκαρος, είναι ένας μπλε υπεργίγαντας στον αστερισμό του Λέοντα που αποτελεί τον πιο μακρινό αστέρα που έχει εντοπισθεί, έως τον Απρίλιο του 2018, σε απόσταση 9 δισεκατομμυρίων ετών φωτός από τη Γη (μετατόπιση στο ερυθρό z=1,49, συνκινούμενη απόσταση 14,4 δισεκατομμυρίων ετών φωτός, παρελθόχρονος 9,34 δισεκατομμυρίων ετών). Το άστρο παρατηρήθηκε μέσα από έναν βαρυτικό φακό και το φως του εκπέμφθηκε 4,4 δισεκατομμύρια χρόνια μετά την Μεγάλη Έκρηξη. Σύμφωνα με έναν από τους ερευνητές που το ανακάλυψαν, τον Πάτρικ Κέλι (Patrick Kelly), ο αστέρας βρίσκεται τουλάχιστον εκατό φορές πιο μακριά από τον αμέσως επόμενο πιο απομακρυσμένο μη υπερκαινοφανή αστέρα που έχει παρατηρηθεί, τον SDS J1229+1122, και είναι ο πρώτος μεγεθυμένος μεμονωμένος αστέρας που έχει εντοπισθεί.
Λαϊκό Μέτωπο της Λετονίας

Το Λαϊκό Μέτωπο της Λετονίας () ήταν μια πολιτική οργάνωση στην Λετονία που έδρασε στα τέλη της δεκαετίας του 1980 και στις αρχές της δεκαετίας του 1990, η οποία οδήγησε τη Λετονία στην ανεξαρτησία της από τη Σοβιετική Ένωση. Ήταν παρόμοιο με το Λαϊκό Μέτωπο της Εσθονίας και το κίνημα Σαγιούντις στη Λιθουανία.

Η εφημερίδα του κινήματος ήταν η "Atmoda" ("Αφύπνιση", βλ. Εθνική Αφύπνιση), η οποία τυπωνόνταν στα λετονικά και τα ρωσικά από το 1989 έως το 1992.
Μαρία της Αυστρίας

Η Αρχιδούκισσα Μαρία της Αυστρίας ("Erzherzogin Maria von Österreich", γεννημένη ως Πριγκίπισσα Μαρία του Λόβενσταϊν-Βέρτεϊμ-Ρόσενμπεργκ, 6 Νοεμβρίου 1935 -) είναι η σύζυγος του Αρχιδούκα Ιωσήφ Άρπαντ της Αυστρίας και κόρη του Καρόλου Β΄, 8ου Πρίγκιπα του Λόβενσταϊν-Βέρτεϊμ-Ρόσενμπεργκ.
Σοφία της Αυστρίας

Η Αρχιδούκισσα Σοφία της Αυστρίας ("Erzherzogin Sophie von Österreich", 19 Ιανουαρίου 1959 -) είναι η σύζυγος του Μαριάνο Χούγκο, Πρίγκιπα του Βίντις-Γκριτς και κόρη του Αρχιδούκα Φερδινάνδου Καρόλου της Αυστρίας.
Νικηφόρος Καβάσιλας

Ο Νικηφόρος Καβάσιλας (άκμασε π. 1024) ήταν Βυζαντινός στρατιωτικός διοικητής.
Μέρι Λου Τζέπσεν

Η Μέρι Λου Τζέπσεν ("Mary Lou Jepsen", γένν. 1965) είναι τεχνική διευθύντρια και εφευρέτρια στα πεδία της απεικόνισης και του hardware υπολογιστή. 

Η πιο πρόσφατη προσπάθειά της είναι το OpenWater μια startup με σκοπό να καταστήσει προσιτή από άποψη τιμής απεικόνιση του εσωτερικού του σώματος ανάλογη με την μαγνητική τομογραφία σε wearables. To 2016, εντάχθηκε στο ΔΣ της Lear Corporation, μιας κατασκευαστικής καθισμάτων και ηλεκτρονικών για αυτοκίνητα. 

Υπήρξε διευθύντρια στην Facebook/ Oculus VR. Στο παρελθόν ήταν επικεφαλής του τμήματος Απεικόνισης στη Google X όπου ηγήθηκε πολλά προγράμματα, αναφερόταν στον Σεργκέι Μπριν, και ήταν σύμβουλος και διευθύντρια σε προγράμματα απεικόνισης μέσα στη Google. Η Wall Street Journal αναφέρει ότι ανάμεσα στα project της εκεί, δημιούργησε την Google Lego TV: Οθόνες αποτελούμενες από μικρότερες οθόνες που ενώνονται μεταξύ τους σαν κομμάτια lego ώστε να δημιουργηθούν τεράστιες, αδιάλειπτες εικόνες και "live τοίχοι". 

Επίσης είναι η ιδρύτρια και πρώην CEO του Pixel Qi στο Ταϊπέι του Ταϊβάν, το οποίο συγκεντρώνεται στην πρωτοποριακή οπτικοηλεκτρονική αρχιτεκτονική και την κατασκευή της.

Ήταν συνιδρύτρια του One Laptop per Child (OLPC), μίας μη κερδοσκοπικής οργάνωσης που κατάφερε να μαζέψει πάνω από 1 δισ. δολάρια και να δημιουργήσει έσοδα μεγέθους των 30 δισ. δολαρίων για τους συνεργάτες της. Εκεί σχεδίασε το λάπτοπ των 100 δολαρίων με καινούρια αρχιτεκτονική οθόνης, νέα αρχιτεκτονική διαχείρισης που κατανάλωνε πολύ λιγότερη ενέργεια, νέα τεχνολογία μπαταρίας και νέο περιβάλλον χρήστη, και έστειλε εκατομμύρια σε παιδιά στον αναπτυσσόμενο κόσμο.
Μωρίς Μπεναγιούν

Ο Μωρίς Μπεναγιούν (Maurice Benayoun, aka MoBen ή 莫奔, Αλγερία 29 Μαρτίου 1957) είναι Γάλλος πρωτοπόρος στα new-media, καλλιτέχνης και θεωρητικός που εδρεύει στο Παρίσι και το Χονγκ Κονγκ. Τα έργα του περιλαμβάνουν αρκετά media, συμπεριλαμβανομένων (και συχνά συνδυάζοντας) του βίντεο, της εικονικής πραγματικότητας, του Ιστού, της ασύρματης τεχνολογίας, του EEG, της τρισδιάστατης εκτύπωσης και των διαδραστικών εκθέσεων.
Γρηγόριος Καματηρός

Ο Γρηγόριος Καματηρός (άκμασε το 1088 - π. 1126-32), ήταν Βυζαντινός ανώτερος αξιωματούχος. Ταπεινής καταγωγής, αλλά καλά μορφωμένος, έφθασε σε υψηλό αξίωμα υπό τον Αλέξιο Α΄ Κομνηνό και τελικά έγινε "λογοθέτης των Σεκρέτων", στην πράξη πρώτος υπουργός υπό τον Αλέξιο Α΄ και τον Ιωάννη Β΄.
Μιχάλης Διακομιχάλης

Ο Μιχάλης Διακομιχάλης (Νίσυρος, 1959) είναι οικονομολόγος με ειδίκευση στα ζητήματα που αφορούν τον τουρισμό. 

Έχει σπουδές στα πανεπιστήμια City University of New York & State University of New York και στο Πανεπιστήμιο Αιγαίου. Είναι διδάκτωρ στη Οικονομική του Τουρισμού και την Λογιστική Εθνικών Λογαριασμών. Είναι Καθηγητής στο Τμήμα Λογιστικής και Χρηματοοικονομικής του Πανεπιστημίου Ιωαννίνων, με Γνωστικό Αντικείμενο τη "Λογιστική του Εθνικολογιστικού Συστήματος και Ειδικές Λογιστικές", καθώς και ιδρυτής και πρώτος διευθυντής του Προγράμματος Μεταπτυχιακών Σπουδών στη Λογιστική-Χρηματοοικονομική και Διοικητική επιστήμη. Διετέλεσε επισκέπτης καθηγητής στο Πανεπιστήμιο Parthenope της Νάπολη το 2018 και διδάσκει στο πρόγραμμα ΔΕΟ του Ελληνικού Ανοικτού Πανεπιστημίου ενώ επιβλέπει διπλωματικές διατριβές στα προγράμματα ΔΤΕ, ΤΡΑ και ΜΒΑ. Έχει περί τις 150 δημοσιεύσεις σε επιστημονικά περιοδικά, σε πρακτικά συνεδρίων και σε έντυπα και ηλεκτρονικά μέσα, καθώς και πλήθος αναφορών στο έργο του. 

Στον Οδήγό με θέμα "Η μέτρηση της απασχόλησης στις τουριστικές βιομηχανίες - Οδηγός με βέλτιστες πρακτικές"  που εκδίδεται από τα Ηνωμένα Έθνη – Παγκόσμιο Οργανισμό Τουρισμού," σε συνεργασία με το Διεθνή Οργανισμό Εργασίας, -"στη σελίδα Acknowledgments"," αποδίδονται ευχαριστίες στον Μιχάλη Διακομιχάλη"," για τα «ουσιώδη στοιχεία που του ζητήθηκαν και τις περιεκτικές και εμπνευσμένες συμβουλές που παραχώρησε κατά την προετοιμασία αυτού του έργου». 

Είναι συγγραφέας (μόνος ή με άλλους) των παρακάτω επιστημονικών βιβλίων, που διδάσκονται σε ελληνικά πανεπιστήμια:

* "ΕΛΕΓΚΤΙΚΗ Θεωρία και Ασκήσεις με τις Λύσεις τους (2003)," (ψηφιοποιημένο σε CD-ROM) 
*"Ο Θαλάσσιος Τουρισμός και οι οικονομικές επιδράσεις του (2009)" 
* "Σύστημα Εθνικής Λογιστικής (2012)" 
* "Ειδικές-Κλαδικές Λογιστικές (2013)" 
* "Δορυφόρος Λογαριασμός Τουρισμού: Η Εθνική Λογιστική του Τουρισμού και μία εμπειρική εφαρμογή στην Ελλάδα. (2012)"
*"Αιτίες φοροδιαφυγής και φοροαποφυγής στην Ελλάδα: Έρευνα σε Εφοριακούς, επιχειρηματίες και Λογιστές. (2019)," (με 2.789 Ερωτηματολόγια)
*"Λογιστική του Τουρισμού με ΕΓΛΣ και ΕΛΠ. (2020)"
*"FINANCIAL AND QUANTITATIVE ISSUES IN TOURISM: Evidence from Greece." E-book library online. (2020) 

Έχει εκδώσει επίσης τα παρακάτω έργα:  

* "Σκιρτήματα" (1989) Ποιήματα
* "Το νισύρικο πέλαγος" (2001) Ποιήματα και πεζά 
*"Μεσοπέλαγα του νου" (2021) Ποιήματα 
* "Παρακαλούσα το θάνατο - Το ημερολόγιο του αιχμαλώτου Stalag IVF 2371". (2012), Μαρτυρία από τον 2ο Παγκόσμιο Πόλεμο.
Μάχη των Βαριάδων

Η Μάχη των Βαριάδων ήταν πολεμική συμπλοκή της επανάστασης του 21 που έγινε στους σημερινούς Βαργιάδες της Λάκκας Σουλίου.
Πέτερις Βασκς

Ο Πέτερις Βασκς (γεννημένος στις 16 Απριλίου 1946) είναι Λετονός συνθέτης.

Ο Βασκς γεννήθηκε στην Αϊζπούτε της Λετονίας, στην οικογένεια ενός Βαπτιστή πάστορα. Εκπαιδεύτηκε ως βιολιστής στη Λετονική Ακαδημία Μουσικής Γιάζεπς Βίτολς, ως παίκτης κοντραμπάσου με τον Βιτάουτας Σερεϊκάαν στη Λιθουανική Ακαδημία Μουσικής και Θεάτρου. Έπαιξε σε διάφορες ορχήστρες της Λετονίας πριν την είσοδο στο Κρατικό Ωδείο στο Βίλνιους στη γειτονική Λιθουανία για να σπουδάσει σύνθεση με τον Βαλεντίν Ούτκιν, καθώς δεν μπορούσε να το κάνει στη Λετονία λόγω της Σοβιετικής κατασταλτικής πολιτικής απέναντι στους Βαπτιστές. Ξεκίνησε να γίνεται γνωστός εκτός Λετονία στη δεκαετία του 1990, όταν ο Γκίντον Κρέμερ ξεκίνησε να υπερασπίζεται τα έργα του και τώρα είναι ένας από τους πιο σημαντικούς και εξέχοντες Ευρωπαίους σύγχρονους συνθέτες.

Το πρώιμο ύφος του Βασκς οφείλεται σε μεγάλο βαθμό στα πειράματα αλεατρικότητας του Βίτολντ Λουτοσλάβσκι, του Κριστόφ Πεντερέτσκι και του Τζορτζ Κραμπ. Τα ύστερα έργα του περιλαμβάνουν χαρακτηριστικά της λετονικής λαϊκής μουσικής, όπως το απαλό και ποιμαντικό κοντσέρτο αγγλικού κόρνου (1989). Τα έργα του είναι γενικά εξαιρετικά σαφή και επικοινωνιακά, με μια στερεή και μυϊκή αίσθηση της αρμονίας. Τα λυρικά περάσματα μπορεί να ακολουθούνται από ταραγμένες παραφωνίες, ή να διακόπτονται από ζοφερά τμήματα που θυμίζουν εμβατήρια. Έκανε εκτεταμένη χρήση μινιμαλιστικών τεχνικών, αλλά δεν συνδέεται με κάποια συγκεκριμένη μέθοδο.

Ο Βασκς αισθάνεται έντονα τα περιβαλλοντικά ζητήματα, και μια αίσθηση φύσης τόσο παρθένα και κατεστραμμένη μπορεί να βρεθεί σε πολλά από τα έργα του, όπως το "Κουαρτέτο εγχόρδων αρ. 2" (1984). Άλλα σημαντικά έργα, περιλαμβάνουν το "Κανταμπίλε" (1979), το "Μούσικα ντολορόσα" (1984) και το "Ταξίδι Μπάσου" (2003) για σόλο κοντραμπάσο. Έχει γράψει πέντε κουαρτέτα εγχόρδων, από τα οποία το τέταρτο (2003) και το πέμπτο (2006) έχουν γραφτεί για το κουαρτέτο Κρόνος.

Ο Βασκς βραβεύθηκε με το Βραβείο Χέρντερ του Ιδρύματος Άλφερτ Τόεπφερ το 1996, καθώς και το Βραβείο για τη Λογοτεχνία, τις Τέχνες και την Επιστήμη της Βαλτικής Συνέλευσης. Έλαβε το λετονικό Μεγάλο Βραβείο Μουσικής το 1997 για το κοντσέρτο του για βιολί "Tālā Gaisma" («Μακρινό Φως», 1996-7). Έλαβε το Βραβείο Κλασικής Μουσικής Καννών το 2004. Τα σημαντικά έργα του περιλαμβάνουν επίσης το "Βιατόρε", τη Συμφωνία #2 και «Μουσική για έναν νεκρό Φίλο».

Από το 1994 είναι επίτιμο μέλος της Λετονικής Ακαδημίας Επιστημών και το 2001 έγινε μέλος της Σουηδικής Βασιλικής Ακαδημίας Μουσικής. Το 1996 ήταν ο βασικός συνθέτης στο Φεστιβάλ Νέας Μουσικής στη Στοκχόλμη και το 2006 ήταν συνθέτης σε κατοικία στο φεστιβάλ μουσικής και τεχνών του Πρέστεϊν και στο Φεστιβάλ Βέιλ οφ Γκλαμόργκαν στην Ουαλία.

Το 2005 έλαβε το Εσθονικό Τάγμα του Λευκού Αστεριού Γ΄ τάξης.
Ολένα Ιβάνιβνα Τελίχα

Η Ολένα Ιβάνιβνα Τελίχα (, 21 Ιουλίου 1906 – 21 Φεβρουαρίου 1942) ήταν Ουκρανή ποιήτρια και ακτιβίστρια ουκρανικής και λευκορωσικής καταγωγής.
Μπάσκετ Ζιελόνα Γκούρα

Η Μπάσκετ Ζιελόνα Γκούρα (πολωνικά: "Basket Zielona Góra"), γνωστή ως Ζιελόνα Γκούρα, είναι πολωνικός επαγγελματικός σύλλογος καλαθοσφαίρισης, με έδρα την ομώνυμη πόλη της Πολωνίας. Η ομάδα καλαθοσφαίρισης ανδρών του συλλόγου μετέχει στο Πρωτάθλημα Πολωνίας.
Ασώτιος Ταρωνίτης

Ο Ασώτιος Ταρωνίτης (άκμασε π. 995-π. 997/8) από την Οικογένεια Ταρωνιτών ήταν ευγενής στη Ρωμανία. Αιχμαλωτίστηκε το 995 από τους Βουλγάρους και το επόμενο έτος ελευθερώθηκε, αφού πρώτα νυμφεύτηκε τη Μιροσλάβα, κόρη του Σαμουήλ της Βουλγαρίας. Διορίστηκε κυβερνήτης του Δυρραχίου από τον Σαμουήλ, αλλά αυτός και η σύζυγός του διέφυγαν στην Κωνσταντινούπολη και κανόνισαν το Δυρράχιο να επανέλθει στο Ρωμαϊκό κράτος.
Μπάσκετμπολ Νίμπουρκ

Η Μπάσκετμπολ Νίμπουρκ (τσεχικά: "Basketball Nymburk"), γνωστή ως Νίμπουρκ, είναι τσεχικός σύλλογος καλαθοσφαίρισης με έδρα την ομώνυμη πόλη της Τσεχίας. Η ομάδα καλαθοσφαίρισης ανδρών του συλλόγου μετέχει στο Πρωτάθλημα Τσεχίας.
Νευρομάντης

Το βιβλίο Νευρομάντης (αυθεντικός τίτλος : Neuromancer) είναι ένα μυθιστόρημα επιστημονικής φαντασίας του 1984 γραμμένο από τον Αμερικανο-Καναδό συγγραφέα Γουίλιαμ Γκίμπσον. Είναι ένα από τα πιο γνωστά έργα του cyberpunk είδους και το πρώτο  μυθιστόρημα που κέρδισε τα βραβεία Nebula Award,  Philip K. Dick Award, και Hugo Award. Ήταν το πρώτο μυθιστόρημα που εξέδοσε ο Γκίμπσον και αποτελεί το πρώτο μέρος της τριλογίας Sprawl. Η ιστορία διαδραματίζεται στο κοντινό μέλλον όπου ένας ξοφλημένος χάκερ προσλαμβάνονται από έναν μυστηριώδη εργοδότη για μια τελευταία δουλειά ενάντια σε μια ισχυρή τεχνητή νοημοσύνη (ΤΝ).